L’Associació Cívic Cultural “La Constancia” celebra la tradicional festa i concert de Nadal
2025-07-24

El divendres 17 de desembre serà molt especial per a l’Associació Cívic Cultural “La Constancia” de Burjassot ja que celebrarà la seua tradicional festa i concert de Nadal a partir de les 19.30 hores. Com és habitual, la cita nadalenca de La Constancia tindrà lloc en la seu de l’entitat, en la c/ Blasco Ibáñez, 72.

La Rondalla i Cor “L’Amistat” de Burjassot, que col·labora habitualment amb l’entitat, oferirà un concert de música popular i clàssica per a, a continuació, donar pas a un xicotet brindis amb licors i dolços típics en el qual podran participar tots i totes les assistents.

Cançons com a Havanera Divina, Moràvia, Santa Lucía o La Parranda, entre altres, sonaran en una vesprada festiva baix la direcció de José Manuel Felipe.